Diari Oficial de la Generalitat Valenciana


Sumari del DOGV 5366, del 13-10-2006 (2006/10890)

Informació pública de proposta de programa d'actuació integrada de la unitat d'execució del sector sòl urbanitzable amb ordenació detallada sector residencial baixa densitat de la platja de Guardamar de la Safor.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5366

Data del DOGV
:   13-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10996


Organisme emissor
:   Rover Alcisa Inmobiliaria, SLU

Tipus de document
:   Anunci

Informació pública de proposta de programa d'actuació integrada de la unitat d'execució del sector sòl urbanitzable amb ordenació detallada sector residencial baixa densitat de la platja de Guardamar de la Safor. [2006/10381]  
La mercantil Rover Alcisa Immobiliària, SLU, amb CIF B-97421788, i domicili a aquests efectes en l'avinguda Aragó, número 29, porta 4, València, formularà proposta de programa d'actuació integrada que té com a objecte la urbanització dels terrenys que integren la unitat d'execució de sòl urbanitzable amb ordenació detallada residencial baixa densitat platja de Guardamar de la Safor. Tot això a la vista del concurs «Obertura de procediment de selecció de l'alternativa tècnica i adjudicació de la condició d'urbanitzador del sector sòl urbanitzable amb ordenació detallada sector residencial baixa densitat platja», convocat per l'Ajuntament de Guardamar de la Safor, la gestió indirecta de la qual va ser aprovada per l'assemblea veïnal el 8 de juny de 2006, així com les bases particulars de programació publicades a este efecte en el Diari Oficial de la Generalitat, número 5332 de 25 d'agost de 2006, i a l'empara del que preveu l'article 133 de la Llei 16/2005, de 30 de desembre, Urbanística Valenciana (LUV) i l'article 300 del Decret 67/2006, de 19 de maig, del Consell, pel que s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada bàsicament pel document de planejament que estableix l'ordenació detallada de l'àmbit de l'actuació (Pla General) i projecte d'urbanització del sector.  
De conformitat amb el que disposa l'article 134 de la LUV i l'article 293 del ROGTU se sotmet a informació pública l'esmentada documentació pel termini d'un mes, fent-se constar que en data 17 d'octubre del 2006 quedarà protocol·litzada mitjançant acta autoritzada per la notaria Vila y Martínez CB, sítia en el carrer Rausell, 2, 2n, 46442, Gandia (València) amb horari d'atenció al públic de 09:00 a 14:00 hores de dilluns a divendres, i depositada una còpia de la documentació en l'Ajuntament de Guardamar de la Safor. Durant l'indicat termini d'un mes que s'iniciarà a partir del 17 d'octubre de 2006 podrà consultar-se tota la documentació, tant en l'Ajuntament referit com en la notaria abans citada que quede protocol·litzada, on també es podrà obtindre còpia de l'acta de protocol·lització, així com formular les al·legacions oportunes.  
Guardamar de la Safor, 18 de setembre de 2006.. L'apoderat: Salvador Tordera Baviera.